钦定古今图书集成/明伦汇编/闺媛典/第329卷 > 齐相御妻
## 钦定古今图书集成/明伦汇编/闺媛典/第329卷 > 齐相御妻

按《史记管晏列传》：“晏子为齐相，出，其御之妻，从门间
而窥其夫。其夫为相御，拥大盖，策驷马，意气扬扬，甚
自得也。既而归，其妻请去，夫问其故，妻曰：‘晏子长不
满六尺，身相齐国，名显诸侯。今者妾观其出，志念深
矣，常有以自下者。今子长八尺，乃为人仆御，然子之
意，自以为足，妾是以求去也。其后夫自抑损，晏子怪’”
而问之，御以实对。晏子荐以为大夫。